1.9.2023
ET
Euroopa Liidu Teataja
L 216/7
LISA
„LISA
Piiripunktis tehtavast ametlikust kontrollist vabastatud liittoodete loetelu (artikkel 3)
Käesolevas loetelus on vastavalt liidus kasutatavale kombineeritud nomenklatuurile (CN) esitatud liittooted, mida ei tule esitada piiripunktis ametliku kontrolli tegemiseks.
Märkused tabeli kohta Veerg 1 – CN-kood Selles veerus esitatakse CN-kood.
Määrusega (EMÜ) nr 2658/87 kehtestatud CN põhineb kaupade kirjeldamise ja kodeerimise harmoneeritud süsteemil (edaspidi „harmoneeritud süsteem (HS)“), mille töötas välja Tollikoostöö Nõukogu (nüüd Maailma Tolliorganisatsioon) ja mis kiideti heaks nõukogu otsusega 87/369/EMÜ (1).
CNiga on üle võetud HSi rubriigid ja kuuekohalised alamrubriigid.
Seitsmes ja kaheksas number tähistavad täiendavaid CNi alamrubriike.
Kui kasutatakse nelja-, kuue- või kaheksakohalist koodi, millele ei ole lisatud märget „ex“, ja kui ei ole sätestatud teisiti, ei tule piiripunktis ametliku kontrolli tegemiseks esitada ühtegi liittoodet, mille kood algab nimetatud nelja, kuue või kaheksa numbriga või mis kuuluvad nimetatud nelja-, kuue- või kaheksakohalise koodi alla.
Kui loomseid saadusi sisaldavad üksnes teatavad konkreetsed liittooted, mis kuuluvad nelja-, kuue- või kaheksakohalise koodi alla, ning CNis ei ole kõnealusel koodil konkreetseid alajaotisi, siis lisatakse koodile märge „ex“.
Näiteks „ex 2001 90 65“ puhul ei ole piiripunktis vaja teha kontrolli veerus 2 esitatud toodetele.
Veerg 2 – selgitus Selles veerus esitatakse üksikasjalik teave selliste liittoodete kohta, mille suhtes kohaldatakse vabastust piiripunktides tehtavast ametlikust kontrollist.
CN-kood
Selgitus
1
2
1704, ex 1806
Kakaod mittesisaldavad kondiitritooted (sealhulgas kompvekid) ja valge šokolaad ning kakaod sisaldavad kondiitritooted (sealhulgas kompvekid), šokolaad ja muud toiduvalmistised, jookide valmistamiseks kasutatavad võided ja tooted, mis vastavad artikli 3 lõike 1 punkti a nõuetele
ex 1902 19, ex 1902 30, ex 1902 40
Pastatooted, nuudlid ja kuskuss, mis vastavad artikli 3 lõike 1 punkti a nõuetele
ex 1904 10, ex 1904 20, ex 1904 90
Teraviljade või teraviljasaaduste paisutamise või röstimise teel saadud toidukaubad, röstimata teraviljahelvestest või röstimata ja röstitud teraviljahelveste segudest või paisteradest saadud toiduained, mis vastavad artikli 3 lõike 1 punkti a nõuetele (nt hommikuhelbed, müslid, granolad) Riisist ja muudest teraviljadest valmistatud toiduained, mis vastavad artikli 3 lõike 1 punkti a nõuetele
ex 1905 10, ex 1905 20, ex 1905 31, ex 1905 32, ex 1905 40, ex 1905 90
Leiva- ja saiatooted, koogid, valmis valikpagaritooted, küpsised (sh kreekerid), vahvlid, kuivikud, röstitud leiva- ja saiatooted jms röstitud tooted ning laastud ja krõpsud, mis vastavad artikli 3 lõike 1 punkti a nõuetele
(1) Nõukogu 7. aprilli 1987. aasta otsus 87/369/EMÜ rahvusvahelise kaupade kirjeldamise ja kodeerimise harmoneeritud süsteemi konventsiooni ja selle muutmisprotokolli sõlmimise kohta (EÜT L 198, 20.7.1987, lk 1).